বাসে, ট্রেনে হেলপার দেখিনি। কোনো ট্রাফিক পুলিশের দেখা মেলেনি। রাস্তার ট্রাফিক সিগন্যাল অবমাননা করতে দেখিনি। রাস্তার ধারে দাঁড়িয়ে পেশাব করতে দেখিনি। রাস্তায় ময়লা, কলার ছোবলা, বাদামের ছোবলা, আইসক্রিমের খোসা, টিস্যু পেপার ফেলার চিত্র আমার চোখে পরেনি। রাস্তার পাশে কোন ড্রেন বা স্যুয়ারেজ লাইন দেখিনি। পথে ঘাটে থুক ফেলতে দেখিনি। কোন মশা, কিংবা মশারি দেখিনি। দরজা জানালায় কোন গ্রিল দেখিনি। বিদ্যুৎ যাবার কোন ঘটনা ঘটেনি। হাতপাখা, ফ্যান চোখে পরেনি।